Here is a page extracted from Wikipedia that may contain CSS, HTML, and a lot of unformatted text.

Title: Socotra
Content: Socotra ye una isla de l'Oceano Indico que chunto con atras tres islas forma l'Archipielago de Socotra, situato a 240 km a l'este d'o Cuerno d'Africa.

L'antigo aislamiento d'a isla ha feito que en Socotra bi haiga especies de plantas endemicas, entre as que destaca un parient d'o drago canario, l'árbol d'a sangre de dragón Dracaena cinnabari, que produce una resina dita "sangre de dragón" comercializata dende antigo como colorant u como medicinal. Bi ha una mengranera endemica, a Punica protopunica.

En a fauna de Socotra destacan as especies d'aus endemicas y l'ausencia de mamifers autoctonos a part d'os quiropters.

A més gran part d'a población ye arabe, con una minoría somalí. Beluns d'os arabes charran una luenga semitica diferent de l'arabe, l'idioma socotrí.

Ye mencionata en a traducción aragonesa d'o "Libro de Marco Polo" baixo o epigrafe Dela isla de Scoyra y dimpués la nombran en o epigrafe Dela isla de scoyra et de machiscar:

Islas d'Africa
Cheografía de Yemen